Решение на Общия съд от 6 ноември 2024 г. — Domingo Alonso Group/EUIPO — Ald Automotive и Salvador Caetano Auto (my CARFLIX)
(Дело T-200/23)1
(Марка на Европейския съюз — Производство за обявяване на недействителност — Фигуративна марка на Европейския съюз „my CARFLIX“ — По-ранна национална фигуративна марка „CarFlex“ — Относително основание за отказ — Вероятност от объркване — Член 8, параграф 1, буква б) и член 60, параграф 1, буква а) от Регламент (ЕС) 2017/1001)
Език на производството: испански
Страни
Жалбоподател: Domingo Alonso Group, SL (Лас Палмас де Гран Канария, Испания) (представител: J. García Domínguez, адвокат)
Ответник: Служба на Европейския съюз за интелектуална собственост (представители: J. Ivanauskas и E. Nicolás Gómez)
Друга страна в производството пред апелативния състав на EUIPO, встъпила в производството пред Общия съд: Ald Automotive, SA (Махадаонда, Испания) (представители: J. C. Erdozain López и L. Morales Díaz, адвокати)
Друга страна в производството пред апелативния състав на EUIPO: Salvador Caetano Auto (SGPS), SA (Вила Нова де Гайа, Португалия)
Предмет
С жалбата си на основание член 263 ДФЕС жалбоподателят иска частична отмяна на решението на пети апелативен състав на Службата на Европейския съюз за интелектуална собственост (EUIPO) от 24 октомври 2022 г. (преписка R 2213/2021-5).
Диспозитив
Отхвърля жалбата.
Осъжда Domingo Alonso Group, SL да заплати съдебните разноски.
____________
1 ОВ C 235, 3.7.2023 г.